Ditsem Nuus - Polisielede skuldig aan moord en verkragting, net waarskuwing
Polisielede skuldig aan moord en verkragting, net waarskuwing
Volgens 'n verslag van die Onafhanklike Polisie Ondersoekdirektoraat (OPOD) aan die Parlement blyk dit dat talle lede van die SAPD wat in interne verhore skuldig bevind is aan verkragting en moord, slegs geskrewe of mondelinge waarskuwings of boetes ontvang het. Vir direkte insae in hierdie verslag, volg hierdie skakel.
Dit blyk dat 'n total van 150 SAPD-lede in hierdie verband in dissiplinêre verhore skuldig bevind is, maar slegs vermanings of ligte strawwe opgelê is. In 'n mediaverklaring sê die DA dat dit geskok is oor hierdie onaanvaarbare toedrag van sake en dat Minister van Bheki Cele aangesê sal word om voor 'n Parlementêre Portefeuljekomitee te verskyn en te kom verduidelik.
Inmiddels het die organisasie Corruption Watch in 'n voorlegging aan die Parlement aangedui dat dit sedert 2012 'n totaal van 1 165 klagtes oor korrupsie in die SAPD ontvang het, wisselende van mindere misdaad tot halsmisdade. Om hierdie verslag te sien, kliek hier.